সাইমুম শিল্পীগোষ্ঠী

**সাইমুম শিল্পীগোষ্ঠী** বাংলাদেশের একটি ইসলামি সাংস্কৃতিক সংগঠন। সংগঠনটি ১৯৭৮ সালে প্রতিষ্ঠিত হয় যা সংক্ষেপে 'সাইমুম' নামে পরিচিত। গীতিকার ও কবি মতিউর রহমান মল্লিক এটি ১৯৭৮ সালে প্রতিষ্ঠা করেছেন। সংগঠনটি এ পর্যন্ত প্রায় ১০০টির অধিক অ্যালবাম প্রকাশ করেছে এবং ৪০টিরও বেশি মঞ্চনাটক মঞ্চস্থ করেছে। এই সংগঠনের নিজস্ব একটি সাহিত্য সাময়িকীও রয়েছে যা *বাতায়ন* নামে পরিচিত।

## ইতিহাস
১৯৭৮ সালে সুরকার ও কবি মতিউর রহমান মল্লিক সাইমুম শিল্পীগোষ্ঠী প্রতিষ্ঠা করেন। প্রতিষ্ঠাকালীন সময়ে রাজনীতিবিদ মীর কাসেম আলী উপদেষ্টা হিসেবে যুক্তি পরামর্শ দিয়ে সহযোগিতা করেছেন। সাইমুম শিল্পীগোষ্ঠী প্রতিষ্ঠাকালীন সদস্য সংখ্যা ৬ জন যথাক্রমে শিল্পী তাফাজ্জল হোসাইন খান, শিল্পী মুহাম্মদ আবুল কাশেম, লেখক হাসান আকতার, শিল্পী আজিজ মো. সাইফুল্লাহ, শহীদুল্লাহ মাসুদ ও কবি মল্লিকের সহধর্মিণী লেখিকা সাবিনা মল্লিক। সরকারের সাবেক সচিব মিয়া মোহাম্মদ আইয়ুব 'সাইমুম' নাম প্রস্তাবের মাধ্যমে সংগঠনটি এই নাম ধারণ করে।

## কার্যক্রম
সাইমুম শিল্পীগোষ্ঠীর কার্যক্রমের অন্যতম কাজ শিক্ষার্থীদের সাংস্কৃতিক প্রশিক্ষণ দেয়া। এই প্রশিক্ষণে সংগীত, আবৃত্তি ও উপস্থাপনা, ক্বিরাত এবং অভিনয়সহ বিভিন্ন বিষয় অন্তর্ভুক্ত থাকে। সাম্প্রতিক এক আয়োজনে প্রতিষ্ঠানটি তিন মাসব্যাপী প্রাথমিক সাংস্কৃতিক প্রশিক্ষণ কর্মশালা পরিচালনা করে ২২৮ জন শিক্ষার্থীকে মূল ক্লাসের জন্য বাছাই করে।

## অবদান
[alt=গাজা গণহত্যার প্রতিবাদে সাইমুমের শিশুদের প্রতিবাদী কর্মসূচী|থাম্ব|[গাজা গণহত্যার প্রতিবাদে ২০২৫ সালের ১২ এপ্রিল সাইমুমের শিশুদের প্রতিবাদী কর্মসূচী]]
[alt=গাজা গণহত্যার প্রতিবাদে সাইমুমের প্রতিবাদী কর্মসূচী|থাম্ব|[গাজা গণহত্যার প্রতিবাদে ২০২৫ সালের ১২ এপ্রিল সাইমুমের প্রতিবাদী কর্মসূচী]]

২০২১ সালের আগস্টে মতিউর রহমান মল্লিক স্মরণে তার গান ও কবিতার চরণ নিয়ে ক্যালিগ্রাফি ও টাইপোগ্রাফি প্রতিযোগিতা *"শিল্পীর তুলিতে মল্লিক"* এর আয়োজন করে এবং ১০ আগস্ট ২০২১ এ সেরা দশজনকে পুরস্কৃত করা হয়। ২০২৪-এ বাংলাদেশে কোটা সংস্কার আন্দোলন সাইমুমের বিভিন্ন সংগীত আন্দলোনরত শিক্ষার্থীদের মানসিক শক্তি হিসেবে কাজ করেছে। এর মধ্যে *আয় তারুণ্য আয়*, *জেগেই যখন উঠেছ বন্ধু* সঙ্গীত ছিলো অন্যতম। জুলাই অভ্যূত্থানের এক বছর পূর্তিতে সোহরাওয়ার্দী উদ্যানে **জুলাই জাগরণ** নামে একটি কালচারাল ফেস্ট আয়োজন করে। ২০২৫ সালের রমযান মাসে টিএসসি'তে আয়োজন করেছে **নূর-ই-রমজান** শিরোনামের একটি সাংস্কৃতিক আয়োজন করে। জুলাই গণ-অভ্যুথান উপলক্ষে ৫ আগস্ট মানিক মিয়া এভিনিউতে বাংলাদেশ সরকারের উদ্যোগে আয়োজিত ‘জুলাই পুনর্জাগরণ’ সাংস্কৃতিক অনুষ্ঠান সাইমুমের দেশের গান  ‘*এই দেশ আমার বাংলাদেশ, আমার ভালোবাসা’* পরিবেশনের মাধ্যমে শুরু হয়।

২০২৫ সালের ৬জুন সন্ধ্যায় পবিত্র ঈদুল আযহা উপলক্ষ্যে ঢাকা বিশ্ববিদ্যালয় এর মুহসিন হল মাঠে "সাইমুম ঈদ সন্ধ্যা" সাংস্কৃতিক অনুষ্ঠান পরিবেশনা করেন, যা দীর্ঘদিন পর ঢাকা বিশ্ববিদ্যালয়ে ঈদের আমেজ তৈরি করে। ২০২৫ সালের ১২ এপ্রিল, রাজধানীর সোহরাওয়ার্দী উদ্যানে আয়োজিত *[[মার্চ ফর গাজা]]* কর্মসূচিতে সাইমুম শিল্পীগোষ্ঠী গাজায় শিশুদের পরিস্থিতি ও আন্তর্জাতিক প্রতিক্রিয়ার প্রতীকী প্রতিবাদ হিসেবে একটি পথনাট্য মঞ্চস্থ করে। এতে অংশগ্রহণকারী সাইমুম থিয়েটারের শিশুরা ফিলিস্তিনের আহত শিশুর মতো পোশাক পরিধান করে রাস্তায় প্রদর্শনী করে, যা আন্তর্জাতিক গণমাধ্যমেও প্রকাশিত হয়। এছাড়াও সাইমুমের প্রকাশনার মধ্যে *৩০ বছর পূর্তি স্মারক*, *মল্লিক স্মারক* উল্লেখযোগ্য।

## পরিচালকবৃন্দ
সাইমুম শিল্পীগোষ্ঠী ১৯৭৮ সালে প্রতিষ্ঠা হওয়ার পর থেকে এখন পর্যন্ত ২৯ জন পরিচালক উক্ত সংগঠনটি পরিচালনা করেন।

## প্রকাশিত অ্যালবামসমূহ
সাইমুম শিল্পীগোষ্ঠী ১৯৭৮ থেকে ২০১৮ সাল পর্যন্ত প্রায় ১০০টির অধিক অ্যালবাম প্রকাশ করেছে, যার মধ্যে উল্লেখযোগ্য 

## চলচ্চিত্রসমূহ
সাইমুম শিল্পীগোষ্ঠী গানের অ্যালবামের পাশাপাশি বেশ কিছু চলচ্চিত্র প্রযোজনা করেছে। উক্ত ফিল্মগুলো পরিবেশনা করেছে সাইমুমের সবচেয়ে বড় অঙ্গ সাইমুম থিয়েটার। সাইমুম থিয়েটার পরিবেশিত ফিল্মগুলোর মধ্যে উল্লেখযোগ্য 

### পূর্ণদৈর্ঘ্য

### স্বল্পদৈর্ঘ্য

## উল্লেখযোগ্য সংগীত
সাইমুমের অসংখ্য হামদ ও না'ত জনপ্রিয়তা লাভ করেছে। এর মধ্যে উল্লেখযোগ্য হলো:
* *বাবা মানে হাজার বিকেল (কভার)*
* *হে রাসুল বুঝি না আমি*
* *আল্লাহ আমার রব*
* *আমি তোমার মতো আপন করে*
* *হামাসের পাখি*
* *পৃথিবী আমার আসল ঠিকানা নয়*
* *সত্যের সংগ্রামে ফোটা ফুল*
* *টিক টিক টিক টিক যে ঘড়িটা*
* *আবার এলো রমযান*
* *পর্দা*
* *ওমর দারাজ দিল*
* *আয় তারুণ্য আয়*
* *জেগেই যখন উঠেছ বন্ধু*
* *বইছে বাতাস বৈরী*

## উল্লেখযোগ্য শিল্পী
সাইমুম শিল্পীগোষ্ঠীর জনপ্রিয় শিল্পীদের মধ্যে উল্লেখযোগ্য 
* মতিউর রহমান মল্লিক
* তাফাজ্জল হোসাইন খান
* মাওলানা তারেক মনওয়ার
* সাইফুল্লাহ মানছুর
* মশিউর রহমান
* ইকবাল হোসাইন জীবন
* নওশাদ মাহফুজ
* শাহাবুদ্দিন শিহাব
* মারুফ আল্লাম
* আব্দুল্লাহ আল নোমান
### শিশু শিল্পী
* জাইমা নূর
* মিফতাহুল জান্নাত

## হামলা ও নির্যাতন
১৯৮২ সালের ২১ জানুয়ারি ঢাকা বিশ্ববিদ্যালয় কেন্দ্রীয় ছাত্রসংসদ নির্বাচনে এনাম-কাদের পরিষদের প্রচারণায় সাইমুমের প্রতিষ্ঠাতা পরিচালকসহ অন্যান্য শিল্পীরা সংগীত পরিবেশনের সময় গ্রেনেড হামলার শিকার হন। উক্ত হামলায় সাইমুমের প্রতিষ্ঠাতা সদস্য তাফাজ্জল হোসাইন খান এবং শিল্পী আজিজ সাইফুল্লাহ তাদের এক পা হারান। মতিউর রহমান মল্লিকসহ আরও অনেকে আহত হন।

## আরও দেখুন

* কলরব শিল্পীগোষ্ঠী
* মীর কাসেম আলী
* মতিউর রহমান মল্লিক

## তথ্যসূত্র

## বহিঃসংযোগ
* 

বিষয়শ্রেণী:১৯৭৮-এ প্রতিষ্ঠিত সংগঠন
বিষয়শ্রেণী:১৯৭৮-এ প্রতিষ্ঠিত
বিষয়শ্রেণী:সাংস্কৃতিক সংগঠন
বিষয়শ্রেণী:বাংলাদেশ ভিত্তিক সাংস্কৃতিক সংগঠন
বিষয়শ্রেণী:বাংলাদেশের সাংস্কৃতিক সংগঠন
বিষয়শ্রেণী:বাংলাদেশের সাংস্কৃতিক প্রতিষ্ঠান